open-index/open-wikipedia-markdown huggingface dataset:
Anna Kočukova

**Anna Kočukova** (; dzimusi ) ir Krievijas FIDE meistare šahā (2015).

## Biogrāfija
Borisogļebskas šaha skolas audzēkne. Pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2015. gadā, kad uzvarējusi Eiropas jauniešu šaha čempionātā meitenēm U14 vecuma grupā. Par šo panākumu ieguvusi FIDE meistares (FM) nosaukumu. 2017. gadā uzvarējusi Krievijas jauniešu šaha čempionātā meitenēm U17 vecuma grupā.

## Atsauces

## Ārējās saites
Leitnera velosipēdu fabrika

thumb|Aleksandrs Leitners (1864—1923)
**Leitnera velosipēdu fabrika** (*1. Baltische Velociped-Fabrik A.Leutner & Co*; *Фабрика велосипедов А. Лейтнера*;  *Fahrrad-werke „Russia”*) bija velosipēdu ražotne Rīgā, ko dibinājis un vadījis vācbaltiešu uzņēmējs Aleksandrs Leitners. Tā no 1886. gada Rīgā ražoja divriteņus un to detaļas, bet jau no 1889. gada arī automašīnas. Tā bija pirmā šāda ražotne Krievijas Impērijā.

## Vēsture
1886. gadā Rīgā, Ģertrūdes ielā 27, Aleksandrs Leitners atvēra velosipēdu darbnīcu. Par ārzemēs nopelnīto naudu viņš iegādājās pirmos darbgaldus un noalgoja četrus darbiniekus. Sākumā darbnīca izgatavoja 19 velosipēdus, kurus ātri pārdeva. Tie bija nestabili augstrati ar lielu priekšējo un mazu aizmugurējo riteni, saukti par „zirnekļiem”. Pieprasījums pēc velosipēdiem auga un Leitners pārgāja uz modernāku — drošo divriteņu modeļu sērijveida ražošanu. Sākumā uzņēmums ražoja velosipēdus ar firmas zīmi *Leitner* (*Лейтнеръ*).

1889. gadā fabrikā izgatavoja pirmo motociklu *Russia*, triciklu un auto ar tādu pašu nosaukumu. Leitnera paspārnē darbojās Vācijas firmu *Fafnir*, *Cudell*, *Adler*, *Dixi*, *NAG*, *[[Opel]]* pārstāvniecības, kas piegādāja rezerves daļas un dzinējus. Uzņēmums paplašinoties pārgāja uz divstāvu ēku Suvorova (tagad Krišjāņa Barona) ielā 21. un nodarbināja vairāk nekā 80 strādniekus, gadā saražojot aptuveni 500 velosipēdus. 1892. gadā uzņēmumā bija apguvuši savu dzinēju *Leutner* (3.5zs, 4zs, 4.5zs, 6zs, 6-7zs, 6-8zs, 8zs, 10zs, 12zs) ražošanu un tika celtas jaunas ēkas Aleksandra (tagad Brīvības) ielā 129/131. 1894. gadā jaunie fabrikas korpusi bija pabeigti. Tur strādājošo skaits pieauga līdz 300, bet izgatavoto velosipēdu skaits — līdz 1500, vēlāk līdz 5000 velosipēdiem gadā. Gadsimtu mijā fabrika ražoja arī ap 10 auto gadā.

1901. gadā, piedaloties Rīgas 700. gadu jubilejas izstādē, viens no Leitnera automobiļiem ieguva zelta medaļu, bet Glāzgovas izstādē velosipēdi „Rossija” (*Pocciя*) saņēma Goda diplomu. Līdz Pirmajam pasaules karam Leitnera uzņēmums saražoja ap  velosipēdu, kurus pirka ne tikai Krievijā, Polijā un Somijā, bet arī Rietumeiropas valstīs. Armijas vajadzībām tika ražoti saliekamie velosipēdi. Aeroplānu ražošanas plānam svītru pārvilka Pirmais pasaules karš — tāpat kā vairums Latvijas uzņēmumu, arī Leitnera fabriku evakuēja.

## Atsauces

## Literatūra
* Edvīns Liepiņš un Jānis Seregins „No Leitnera līdz Ērenpreisam. Velosipēdu rūpniecība Latvijā 100 gados”. — Latvijas Industriālā mantojuma fonds, Rīga 2009. 

## Ārējās saites
* No „Russia” līdz „Latvello” 
* Atskats Latvijas vellorūpniecības vēsturē
* Saulkrastu velosipēdu muzejs
Aleksandra Maļcevska

**Aleksandra Maļcevska** (; dzimusi , Volgogradā) ir Krievijā dzimusi Polijas starptautiskā lielmeistare šahā (2018).

## Biogrāfija
Rostovas pie Donas šaha skolas audzēkne. 2015. gadā uzvarējusi Krievijas jauniešu šaha čempionātā meitenēm U15 vecuma grupā. 

Pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2016. gadā, kad Prāgā uzvarējusi Eiropas jauniešu šaha čempionātā meitenēm U14 vecuma grupā. Gadu iepriekš šajā vecuma grupā bijusi otrā. 2012. gadā bijusi trešā Pasaules jauniešu šaha čempionātā meitenēm U10 vecuma grupā. 2013. gadā ieņēmusi otro vietu Pasaules skolnieku šaha čempionātā meitenēm U11 vecuma grupā. 2016. gadā bijusi otrā Pasaules jauniešu šaha čempionātā meitenēm U14 vecuma grupā. 2017. gadā ieņēmusi trešo vietu Pasaules jauniešu šaha čempionātā meitenēm U16 vecuma grupā. 2018. gadā uzvarējusi Pasaules junioru šaha čempionātā meitenēm U20 vecuma grupā.

2021. gada novembrī Rīgā ierindojusies 35. vietā 2021. gada "FIDE Chess.com Grand Swiss" turnīrā sievietēm.

Kopš 2022. gada februāra šaha turnīros pārstāv Poliju.

2023. gada martā Melnkalnē izcīnījusi 3. vietu Eiropas individuālajā šaha čempionātā sievietēm. 2023. gada aprīlī Varšavā ierindojusies 8. vietā Polijas sieviešu šaha čempionātā.

2024. gada martā uzvarējusi starptautiskā sieviešu šaha turnīrā Belgradā. 2024. gada maijā Žešovā dalījusi 1. vietu Polijas šaha čempionātā sievietēm, taču papildu mačā piekāpusies Alinai Kašlinskai un saņēmusi sudraba medaļu.

2025. gada janvārī Monako uzvarējusi Eiropas šaha ātrspēles čempionātā sievietēm. 2025. gada aprīlī Rodā izcīnījusi 4. vietu Eiropas individuālajā sieviešu šaha čempionātā. 2025. gada maijā izcīnījusi 2. vietu Polijas šaha čempionātā sievietēm. 2025. gada septembrī Samarkandā ierindojusies 25. vietā "FIDE Women's Grand Swiss" turnīrā sievietēm. 2025. gadā Batumi Polijas izlases sastāvā uzvarējusi Eiropas sieviešu komandu šaha čempionātā.

Par panākumiem turnīros FIDE 2018. gadā viņai piešķīrusi starptautiskās lielmeistares (WGM) nosaukumu.

## Atsauces

## Ārējās saites
Anastasija Vullere

**Anastasija Vullere** (; dzimusi ) ir Izraēlas šahiste.

## Biogrāfija
Ašdodas šaha kluba audzēkne. Pārstāvējusi Izraēlu Eiropas un pasaules jauniešu šaha čempionātos, kuros lielāko panākumu guvusi 2013. gadā, kad uzvarējusi Eiropas jauniešu šaha čempionātā meitenēm U10 vecuma grupā.

## Atsauces

## Ārējās saites
Anastasija Avramidou

**Anastasija Avramidou** (; dzimusi 2000. gadā) ir Grieķijas starptautiskā meistare šahā (2016).

## Biogrāfija
2012. gadā uzvarējusi Grieķijas jauniešu šaha čempionātā meitenēm U12 vecuma grupā.

Pārstāvējusi Grieķiju Eiropas un pasaules jauniešu šaha čempionātos, kuros lielākos panākumus guvusi 2012. gadā, kad Prāgā uzvarējusi Eiropas jauniešu šaha čempionātā meitenēm U12 vecuma grupā, un 2014. gadā, kad Batumi atkārtojusi šo panākumu U14 vecuma grupā. Tāpat divas reizes uzvarējusi Pasaules skolnieku šaha čempionātā meitenēm: 2009. gadā U9 vecuma grupā un 2013. gadā U13 vecuma grupā. 2014. gadā uzvarējusi Eiropas skolnieku šaha čempionātā meitenēm U15 vecuma grupā. 2026. gada janvārī Monako izcīnījusi 7. vietu Eiropas ātrā šaha čempionātā sievietēm.

Par panākumiem turnīros FIDE 2016. gadā Avramidou piešķīra starptautiskās meistares (WIM) nosaukumu.

## Atsauces

## Ārējās saites
Viduskrogs

**Viduskrogs** ir ciems Saldus novada Zirņu pagastā. Atrodas pagasta rietumu daļā 5,7 km no pagasta centra Zirņiem, 22,8 km no novada centra Saldus un 143,0 km no Rīgas.

Apdzīvotā vieta atrodas pie autoceļa A9 (Rīga (Skulte)–Liepāja), pie Airīšu grāvja.

## Atsauces
Gaļina Miroņenko

**Gaļina Miroņenko** (; dzimusi ) ir Krievijas FIDE meistare šahā (2017).

## Biogrāfija
Volgogradas šaha skolas audzēkne. Divus gadus pēc kārtas uzvarējusi Krievijas jauniešu šaha kausa izcīņā meitenēm U13 vecuma grupā (2016, 2017). 2015. gadā uzvarējusi Krievijas jauniešu šaha čempionātā meitenēm U11 vecuma grupā. 2017. gadā bijusi pirmā Krievijas jauniešu čempionātā ātrajā šahā meitenēm U13 vecuma grupā.

Pārstāvējusi Krieviju Eiropas un pasaules jauniešu šaha čempionātos, kuros lielākos panākumus guvusi 2015. gadā, kad uzvarējusi Eiropas jauniešu šaha čempionātā meitenēm U10 vecuma grupā, un 2017. gadā, kad atkārtojusi šo panākumu U12 vecuma grupā. 2014. gadā uzvarējusi Eiropas skolnieku šaha čempionātā meitenēm U9 vecuma grupā. 2014. gadā uzvarējusi Pasaules skolnieku čempionātos ātrajā šahā un šaha ātrspēlē meitenēm U9 vecuma grupā.

## Atsauces

## Ārējās saites
Ērgļu muiža

thumb|300px|Ērgļu pilsmuiža ar viduslaiku pils torņa drupām (19. gadsimta pastkarte) 
[thumb|300px|Ērgļu pilsmuižas un baznīcas kopskats 19. gadsimtā  ([Vilhelms Zigfrīds Štafenhāgens|V. Z. Štafenhāgena zīmējums)]]
**Ērgļu muiža** () jeb **Ērgļu pilsmuiža** () bija Cēsu apriņķa muiža, kuras centrs atradās tagadējā Ērgļu ciemā. Tā izveidojās pie 17. gadsimtā sagrautās Ērgļu viduslaiku pils.

## Vēsture
Līdz Livonijas Konfederācijas sabrukumam Ērgļu pilsmuiža ietilpa Rīgas arhibīskapijas Bērzaunes pils novadā. Poļu - zviedru kara laikā 1601. gadā pili ieņēma Zviedrijas karaspēks, tā pavēlnieks Sēdermanlandes hercogs Kārlis uzturējās Ērgļu pilī pirms Kokneses kaujas. Zviedru Vidzemes laikā viduslaiku pils tika pamesta. 1722. gadā Tīzenhauzeni Ērgļu pilsmuižu ieķīlāja Vidzemes landmaršalam, vēlāk landrātam Gothardam Vilhelmam fon Bergam, kas to nopirka 1734. gadā. Pēc viņa nāves 1756. gadā muižu mantoja viņa dēls Frīdrihs Reinholds fon Bergs, kas to 1782. gadā pārdeva Tranzē dzimtai. Pēc Vidzemes guberņas dibināšanas muiža ietilpa Ērgļu—Ogresmuižas draudzes novadā. 1863. gadā muižas pavāra ģimenē piedzima Rūdolfs Blaumanis.

1905. gada revolūcijas laikā revolucionāri nodedzināja Ērgļu pilsmuižu un Katrīnas muižu.
Pēc 1920. gada zemes reformas muižas zemi sadalīja jaunsaimniekiem.

## Atsauces
Latvijas Bibliotekāru biedrības Jauno speciālistu sekcija

thumb|LBB JSS 18. sapulces dalībnieki: sekcijas biedri Viktorija Moskina, Ilva Paidere, Klinta Kalnēja, Ināra Kindzule, Dace Ūdre, Elīna Sniedze, Santa Rukmane, Lelde Petrovska un sapulces viesis Evija Mūrniece.**[[Latvijas Bibliotekāru biedrība]]s Jauno speciālistu sekcija** (LBB JSS) dibināta 2009. gada 15. aprīlī, kad neliela grupa bibliotēkzinātnes studentu nolēma apvienot savus spēkus, lai veicinātu jauno speciālistu kustības atpazīstamību Latvijā un ārzemēs. Sākotnējais LBB JSS sastāvs un arī vadība laika gaitā ir mainījusies. Sekcijā darbojas biedri, kas pārstāv dažādas Latvijas bibliotēkas, vai arī kā citādi ir saistīti ar bibliotēku un informācijas nozari. Lai kā arī atšķirtos biedru vecums, izglītība, tiešo darba pienākumu specifika un brīvā laika pavadīšanas veids, tomēr visus vieno nesavtīga patika pret bibliotēku.
 

## Vadība
No 2009. gada 15.aprīļa līdz 2014. gada 18. septembrim — Dace Ūdre.

No 2014. gada 18. septembra — Elīna Sniedze.

## Koordinētie projekti
* No 2012. gada tiek uzturēts un veiksmīgi realizēts projekts "Viena diena bibliotēkas dzīvē" jeb LibdayLV. 6 gadu laikā šajā projektā piedalījušās 56 bibliotēkas. Izveidota dalībnieku google karte.
* Jauno speciālistu konference 4CanGurus, kura jau 3 reizes vienojusi bibliotēku nozares jaunos speciālistus — 2012. gadā Rīgā, Gētes institūtā; 2014. gadā Preiļu Galvenajā bibliotēkā; 2016. gadā Ventspils Bibliotēkā.
* Latvijas bibliotēku humora arhīvs tika izveidots aktualizējot 1. aprīļa joku stāstu tradīciju, visi Latvijas bibliotekāri tika aicināti iesūtīt jokus un interesantus atgadījumus no savas ikdienas.
* "Bibliotekāri apkārt pasaulei" ir projekts e-grāmatas izveidei par dažādu valstu bibliotēku sistēmām, izglītības iespējām un citām būtiskām aktualitātēm.
* LBB JSS koordinē arī Latvijas dalību starptautiskajā Vikipēdijas kampaņā 1Lib1Ref.

## Atsauces
Aleksandra Švedova

**Aleksandra Švedova** (; dzimusi ) ir Krievijas starptautiskā meistare šahā (WIM, 2025), kas kopš 2024. gada pārstāv Itāliju.

## Biogrāfija
Maskavas šaha skolas audzēkne. 2016. gadā uzvarējusi Maskavas un Krievijas jauniešu šaha čempionātos meitenēm U9 vecuma grupā. 2017. gadā bijusi labākā Krievijas jauniešu šaha čempionātā meitenēm U11 vecuma grupā.

Pārstāvējusi Krieviju Eiropas un pasaules jauniešu šaha čempionātos, kuros lielākos panākumus guvusi 2016. gadā, kad Prāgā uzvarējusi Eiropas jauniešu šaha čempionātā meitenēm U8 vecuma grupā. 2016. gadā uzvarējusi Eiropas skolnieku šaha čempionātā meitenēm U9 vecuma grupā. 2016. gadā uzvarējusi Eiropas jauniešu čempionātā ātrajā šahā meitenēm U8 vecuma grupā. 2018. gada augustā Rīgā uzvarējusi Eiropas jauniešu šaha čempionātā G10 vecuma grupā. 2019. gada augustā Bratislavā uzvarējusi Eiropas jauniešu šaha čempionātā G12 vecuma grupā.

Kopš 2024. gada aprīļa šaha turnīros pārstāv Itāliju.

Par panākumiem turnīros FIDE 2025. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Švedova

**Švedova** (, no etnonīma „zviedrs” *(шве́д)*; vīriešu dzimtē Švedovs (*Шве́дов*)) ir krievu cilmes uzvārds. Cilvēki ar šo uzvārdu:
* Aleksandra Švedova (; 2008) — Krievijas šahiste;
* Jaroslava Švedova (; 1987) — Kazahstānas tenisiste.

## Skatīt arī
*Šveda
Alfrēds Sausne

**Alfrēds Sausne** (dzimis  Rīgā, miris  Rīgā) bija latviešu rakstnieks, disidents un politieslodzītais.

## Dzīvesgājums
Dzimis 1900. gadā Rīgas drēbnieka ģimenē. Bermontiādes laikā 1919. gadā viņš karoja 6. Rīgas kājnieku pulka sastāvā. Pēc Brīvības cīņu beigām Sausne pabeidza vidusskolu un no 1925. līdz 1936. gadam studēja LU Dabaszinātņu fakultātē, līdztekus strādāja par ierēdni Rīgas pilsētas valdē, vēlāk Zemkopības ministrijā, darbojās Latvijas Bērnu draugu biedrībā. 1935. gadā žurnāls "Daugava" publicēja Sausnes apceri "Zentas Mauriņas literatūras studija", vēlāk tika publicēti viņa apcerējumi "Emīls Dārziņš" (1935, 1943) un "Ogists Rodēns" (1936). Grāmata "Edvarts Virza" netika izdota karadarbības dēļ 1944. gada rudenī.

Pēc Otrā pasaules kara viņš strādāja par grāmatu pārdevēju Rakstnieku savienības grāmatu antikvariātā. 1945. gada rudenī Kurts Fridrihsons, Gustavs Bērziņš, Arnolds Stubavs un Alfrēds Sausne kopā ar sievām sāka regulāri tikties, lai apspriestu jaunākās teātra izrādes.
Latvijas PSR Tautas drošības komisariāta darbinieki Sausni izsekoja un apcietināja kopā ar viņa sievu Eleonoru Sausni un citiem t. s. "Franču grupas" locekļiem 1951. gada janvārī, apsūdzot pretpadomju literatūras izplatīšanā.

Citi apcietinātie grupas dalībnieki bija Mirdza Ersa, Ieva Birgere, Skaidrīte Sirsone, Milda Grīnfelde, Maija Silmale, Elza Stērste, Miervaldis Ozoliņš un Irīna (Irma) Stubava.  
1951. gada 2. jūnijā PSRS Valsts drošības ministrijas Sevišķā apspriede viņam piesprieda desmit gadus sevišķā režīma nometnē.
Ieslodzījumu viņš izcieta  Dubravlaga nometnē Javasā (Potjmā) Mordvijas APSR, vēlāk piespiedu nometinājumā Meretjas ciemā pie Novosibirskas.  Pēc Staļina nāves viņu 1956. gadā atbrīvoja no lēģera.

Pēc atgriešanās Latvijā strādāja Rakstnieku grāmatnīcā, taču vēlāk bija spiests no darba aiziet. No apcietinājuma arbrīvotais režisors Voldemārs Pūce viņu uzaicināja filmēties nelielajā Ķeimura lomā 1968. gada filmā "Mērnieku laiki", vēlāk viņš tēloja mazās lomas arī filmās "Ceplis", "Uzbrukums slepenpolicijai", "Liktenim spītējot", "Zobena ēnā", "Teātris", "Trīs minūšu lidojums", "Īsa pamācība mīlēšanā" un "Apstākļu sakritība".

Miris 1994. gadā Rīgā.

## Literatūra
* Fridrihsons K. "Tāds Alfrēds Sausne". Literatūra un Māksla, 1990. gada 7. jūlijā
* Sausne A. "Apkampt spētu miljonus". [Sarunu pierakstīja A. Mukāne], Skola un Ģimene, 1990. gada 12. numurs

## Ārējās saites
* Franču grupa. No Sibīrijas lēģera līdz Miterāna rokasspiedienam Undīne Adamaite. *[[Diena]]* 2012. gada 11. maijā
* "Franču grupa" un mākslinieks Kurts Fridrihsons Gundega Repše, žurnāls "Studija" 2005. gada 3. janvārī

## Atsauces
Edgars Girgensons

**Edgars Girgensons** (dzimis , miris ) bija latviešu aktieris.

Bijis Nacionālā teātra aktieris.

Filmējies "Kļūstiet mana sievasmāte!", "Ezera sonāte", "Zobena ēnā", "Dunduriņš", "Karalienes bruņinieks", "Uzbērums", "Ilgās dienas rīts", "Ceļa zīmes", "Hipokrāta zvērests", "Kā gulbji balti padebeši iet" un "Ilze".

## Atsauces
1968. gada ziemas olimpisko spēļu medaļnieku uzskaitījums

250px|thumb|1968. gada ziemas olimpisko spēļu logo

Šajā uzskaitījumā apkopoti **[[1968. gada ziemas olimpiskās spēles|1968. gada ziemas olimpisko spēļu]] medaļnieki**. Šīs bija X ziemas olimpiskās spēles, kas notika Francijas pilsētā Grenoblē no 1968. gada 6. līdz 18. februārim. Šajās olimpiskajās spēlēs piedalījās 1158 sportisti no 37 Nacionālajām Olimpiskajām komitejām (NOK). Medaļas tika sadalītas 35 disciplīnās, 10 sporta veidos.

1968. gada Grenobles ziemas olimpisko spēļu programma, salīdzinot ar 1964. gada Insbrukas spēlēm, atšķīrās ļoti nedaudz. Biatlons tika papildināts ar komandu disciplīnu. 1968. gads bija pirmais olimpisko spēļu vēsturē, kad ar atsevišķām komandām startēja Austrumvācija un Rietumvācija.

Visvairāk medaļas šajās olimpiskajās spēlēs ieguva Norvēģijas sportisti, kopumā 14 medaļas — 6 zelta, 6 sudraba un 2 bronzas medaļas. Otrā medaļu ieguvējiem bagātākā valsts bija PSRS (13 medaļas), trešā — Francija (9 medaļas).

## [[Attēls:Speed skating pictogram.svg|30px]] Ātrslidošana

## [[Attēls:Biathlon pictogram.svg|30px]] Biatlons

## [[Attēls:Bobsleigh pictogram.svg|30px]] Bobslejs

## [[Attēls:Figure skating pictogram.svg|30px]] Daiļslidošana

## [[Attēls:Cross country skiing pictogram.svg|30px]] Distanču slēpošana

## [[Attēls:Ice hockey pictogram.svg|30px]] Hokejs

## [[Attēls:Alpine skiing pictogram.svg|30px]] Kalnu slēpošana

thumb|Žans Klods Killī finišā zonā

## [[Attēls:Luge pictogram.svg|30px]] Kamaniņu braukšana

## [[Attēls:Ski jumping pictogram.svg|30px]] Tramplīnlēkšana

## [[Attēls:Nordic combined pictogram.svg|30px]] Ziemeļu divcīņa

 
## Medaļu līderi

## Skatīt arī
* 1968. gada ziemas olimpiskās spēles
* 1968. gada ziemas olimpisko spēļu medaļu tabula

## Atsauces
;Vispārīgās
*Rezultāti un medaļnieki *Olympic.org.* International Olympic Committee.

;Specifiskās
Avels Agilars

**Avels Enrike Agilars Tapiass** (; dzimis ) ir bijušais Kolumbijas futbolists, pussargs, Kolumbijas futbola izlases dalībnieks.

Kolumbijas futbola izlases sastāvā Agilars ir spēlējis 2014. un 2018. gada FIFA Pasaules kausā.

## Ārējās saites
Džovanni Moreno

**Džovanni Andress Moreno Kardona** (*Giovanni Andrés Moreno Cardona*; dzimis ) ir Kolumbijas bijušais futbolists, pussargs, Kolumbijas futbola izlases dalībnieks.

## Sasniegumi
**Shanghai Shenhua**

* Ķīnas FA kauss: 2017, 2019

## Ārējās saites
Ints Burāns

**Ints Burāns** (dzimis , miris ) bija latviešu aktieris.

## Biogrāfija
Dzimis  Rīgā. 1959. gadā beidzis Rīgas 1. vidusskolu. Jau skolas laikā darbojās dažādos drāmas kolektīvos. 1963. gadā pabeidza Latvijas Konservatorijas Teātra fakultāti.

1963. gadā uzsāka darbu Latvijas PSR Drāmas teātrī. Tēlojis nozīmīgas lomas tādās izrādēs kā "Vasara Noānā" (1969), "Elektra – mana mīla" (1977), "Lauva ziemā" (1979), Meteors(1984), “Zaļā zeme” (1996), "Hamlets" (1997).

1979. gadā Burāns saņēma Latvijas PSR Nopelniem bagātā skatuves mākslinieka goda nosaukumu.

Filmējies filmās "Mirāža", "Laikmetu griežos", "Rallijs", "Dāvanas pa telefonu", "Zobena ēnā", "Robina Huda bultas", "Dunduriņš", "Šahs briljantu karalienei" un "Etīdes par laulību".

## Atsauces

## Ārējās saites
* Ints Burāns filmas.lv
*
Džejs Makārtijs

**Džejs Makārtijs** (; dzimis ) ir Austrālijas šosejas riteņbraucējs, pēdējā  pārstāvētā komanda bija **'.

2015. gadā izcīnījis trešo vietu ''[[Tour of Turkey]]'' kopvērtējumā, izcīnot augstus rezultātus kalnu posmos.

2016. gada oktobrī paziņoja, ka pievienojies **' komandai.

2018. gada janvārī uzvarējis *[[2018. gada Cadel Evans Great Ocean Road Race|Cadel Evans Great Ocean Road Race]]* viendienas sacensībās.

## Atsauces

## Ārējās saites
Makārtija

**Makārtija** var būt:

* Dženija Makārtija (*Jenny McCarthy*; dzimusi 1972. gadā), amerikāņu modele, komiķe, aktrise, autore un aktīviste;
* Melisa Makārtija (*Melissa McCarthy*; dzimusi 1970. gadā), amerikāņu aktrise, scenāriste un producente.

## Skatīt arī
* Makārtijs
* *[[McCarthy]]*
Burbu grāvis

**Burbu grāvis** ir Pestīles labā krasta pieteka Saldus novadā uz ziemeļiem no Marijas muižas. Tek dienvidaustrumu virzienā. Lielākā pieteka - Jaunaisgrāvis. Ietek Pestīlē netālu no autoceļu P106 (Ezere—Embūte—Grobiņa) un V1165 (Mauri–Andziņas) krustojuma.

## Atsauces
Burbulis (upe)

**Burbulis** (arī **Burbuļstrauts**, **Burbuļu strauts**) ir Vadakstes labā krasta pieteka Saldus novada dienvidos. Tek rietumu virzienā. Ietek Vadakstē pie Rubas.

## Atsauces
Burkānu grāvis

**Burkānu grāvis** (arī **Lielais grāvis**) ir Benaišu strauta kreisā krasta pieteka Saldus novada dienvidos. Izteka no meža uz ziemeļiem no Priedulas. Tek rietumu virzienā. Ietek Benaišu strautā uz ziemeļrietumiem no Vadakstes. Burkānu grāvi šķērso valsts autoceļi V1116 (Auce–Vadakste) un V1175 (Jaunauce–Vadakste). Tā krastos atrodas Benkava un Vadakste.

## Atsauces
Lielais grāvis

Lielais grāvis var būt:

*Lielais grāvis - Balžņas pieteka
*Lielais grāvis - Burtnieka pieteka
*Lielais grāvis - Melnupes pieteka
*Lielais grāvis - Sustes pieteka
*Burkānu grāvja cits nosaukums
*Rīgavas nosaukums augštecē
Burtnieku grāvis

**Burtnieku grāvis** ir Krimeldes labā krasta pieteka Saldus novadā, uz ziemeļiem no Vilīšu purva. Izteka uz austrumiem no Ošeniekiem. Tek dienvidu virzienā. Burtnieku grāvi šķērso valsts autoceļš P108 (**Ventspils—Kuldīga—Saldus**).

## Atsauces
Butnāru strauts

**Butnāru strauts** ir Cieceres labā krasta pieteka Saldus novadā pie Būtnāriem. Tek rietumu virzienā. 

## Atsauces
Beinarovičs

**Beinarovičs** (; sieviešu dzimtē Beinaroviča) ir poļu cilmes uzvārds. Cilvēki ar šo uzvārdu:

* Jānis Beinarovičs (1907—1967) — latviešu grieķu-romiešu stila cīkstonis; 
* Ringolds Beinarovičs (1970) — Latvijas jurists, ierēdnis un sabiedrisks darbinieks.
2017. gada Pasaules čempionāts daiļslidošanā

thumbnail|235px|Pāru medaļnieki 2017. gada Pasaules čempionātā
**2017. gada [[Pasaules čempionāts daiļslidošanā]]** norisinājās no 29. marta līdz 2. aprīlim Somijas galvaspilsētā Helsinkos, sporta arēnā *[[Hartwall Arena]]*. Helsinki par čempionāta norises vietu tika izvēlēti 2014. gada jūnijā. Medaļas tika sadalītas starp vīriešiem, sievietēm, pāriem un deju pāriem. Pēc šī čempionāta tika noteiktas vietu skaits no katras valsts 2018. gada Pasaules čempionātā un 2018. gada ziemas olimpiskajās spēlēs.

Latviju šajā čempionātā pārstāvēja Deniss Vasiļjevs (14. vieta), Angelina Kučvaļska (22. vieta) un deju pāris Olga Jakušina un Andrejs Ņevskis (29. vieta).

## Medaļas
Gothards Vilhelms fon Bergs

**Gothards Vilhelms fon Bergs** (, 1682—1756) bija Vidzemes landmaršals (1727-1730).
Ērgļu pilsmuižas, Pāles (*Sepkull*), Mišleru (*Schadenhof*) un Streidas (*Hessenhof*) muižu īpašnieks.

## Dzīvesgājums
Dzimis 1682. gada 12. jūnijā Nīderlandes armijas virsnieka Oto Reinholda fon Berga un viņa sievas Kristīnes, dzimušas fon der Pālenas, ģimenē. Lielā Ziemeļu kara laikā viņš dienēja Zviedrijas armijā (1702-1710). 1714. gadā salaulājās ar Evu Helēnu fon Helmersenu. 1722. gadā viņš nomāja no Tīzenhauzeniem Ērgļu muižu 
1727. gadā viņu ievēlēja par Vidzemes landmaršalu, pēc viņš ilgstoši bija Vidzemes landrāts (1730-1747) un matrikulas komisijas (*Matrikelkommission*) loceklis. Kā Vidzemes bruņniecības priekšstāvis viņš piedalījās Krievijas impērijas ķeizarienes Annas kronēšanas (1730) un apbedīšanas (1740) ceremonijās Pēterburgā.

## Atsauces
Celmu strauts

**Celmu strauts** (arī **Bieļas strauts**) ir Mazās Līkupes labā krasta pieteka Saldus novadā, bijušā Zvārdes poligona teritorijā. Tek dienvidaustrumu virzienā, mežainā apvidū. 

## Atsauces
Čabu grāvis (Ponakstes pieteka)

**Čabu grāvis** (arī **Bieļas strauts**) ir Ponakstes labā krasta pieteka Saldus novada ziemeļrietumos, uz ziemeļrietumiem no Verģu purva. Tek dienvidrietumu virzienā, mežainā apvidū. Ietek Ponakstē pie Krimpju mājām.

## Atsauces
Dadzu strauts

**Dadzu grāvis** ir Zaņas labā krasta pieteka Saldus novada dienvidrietumos, uz dienvidaustrumiem no Nīgrandes. Tek dienvidrietumu virzienā, ietek Zaņā netālu no tās ietekas Ventā.

## Atsauces
Daku upe

**Daku upe** ir Paksītes labā krasta pieteka Saldus novada centrālajā daļā. Tek rietumu virzienā, novada Grebutnieku dīķa ūdeņus uz Paksīti. Ietek Paksītē starp Zalkšu purvu un Gāgu purvu.

## Atsauces
Desu strauts

**Desu strauts** (arī **Maiļu strauts**) ir Zaņas labā krasta pieteka Saldus novada dienvidrietumos, starp Zaņas muižu un Pūteļkalnu. Tek dienvidaustrumu virzienā, ietek Zaņā pie Brīvnieku mājām.

## Atsauces
Magnuss Johans fon Bergs

**Magnuss Johans fon Bergs** (, , 1719—1784) bija Krievijas Impērijas vadošais ģenerālis (*генерал-аншеф*).

## Dzīvesgājums
Dzimis 1719. gada 28. martā Ērgļu pilsmuižā Gotharda Vilhelma fon Berga un viņa sievas Evas Helēnas, dzimušas fon Helmersenas, ģimenē. Ķeizarienes Annas valdīšanas laikā 1732. gadā uzsāka karadienestu Pēterburgas kadetu korpusā, no 1739. gada jātnieku gvardē. 1753. gadā paaugstināts par pulkvedi, 1754. gadā viņš salaulājās ar Eleonoru Elizabeti Doroteju fon Minihu.

Septiņgadu kara laikā pēc Kunersdorfas kaujas 1759. gadā paaugstināts par ģenerālmajoru, 1762. gadā par ģenerālleitnantu. Viņa tālaika padotais Aleksandrs Suvorovs ģenerāli Bergu vēlāk atkārtoti dēvējis par savu skolotāju. Pēc kara beigām 1763. gadā darbojās armijas reorganizācijas komisijā. Krievu—turku kara (1768—1774) laikā komandēja Krievijas Impērijas armijas korpusu Krimas frontē, uzvarēja 1772. gada kaujā pie Kefas. 1773. gadā viņu paaugstināja par vadošo ģenerāli (*general-en-chef*).

Miris 1784. gada 9. augustā Vīlandes apriņķa Holstres muižā (*Holstfershof*).

## Atsauces
Sofija Svergina

**Sofija Svergina** (; dzimusi ) ir Krievijas šahiste.

## Biogrāfija
Maskavas šaha skolas audzēkne. Pārstāvējusi Krieviju Eiropas un pasaules jauniešu šaha čempionātos, kuros lielākos panākumus guvusi 2017. gadā, kad uzvarējusi Eiropas jauniešu šaha čempionātā meitenēm U8 vecuma grupā. 2016. gadā uzvarējusi Eiropas skolnieku šaha čempionātā meitenēm U7 vecuma grupā. 2017. gadā izcīnījusi otro vietu Eiropas jauniešu čempionātā ātrajā šahā meitenēm U8 vecuma grupā. 2018. gada augustā Rīgā izcīnījusi 4. vietu Eiropas jauniešu šaha čempionātā G10 vecuma grupā.

## Atsauces

## Ārējās saites
NATO Stratēģiskās komunikācijas izcilības centrs

***NATO StratCom COE***, pilnais nosaukums **NATO Stratēģiskās komunikācijas izcilības centrs (NATO Strategic Communications Centre of Excellence)** ir viens no NATO *[[Allied Command Transformation#NATO Centres of Excellence|Centres of Excellence]]*, kas atrodas Rīgā, Latvijā. NATO Stratēģiskās komunikācijas izcilības centrs tika dibināts 2014. gadā un 2014. gada 1. septembrī tika akreditēts kā starptautiska militāra organizācija. Centra idejas pamatā bija Latvijas valdības pārliecība, ka Latvijas valsts var dot lielāku pienesumu NATO Alianses darbībai ne tikai ar dalību militārās operācijās, bet arī izmantojot intelektuālo potenciālu. Turklāt, līdzīgi NATO izcilības centri jau darbojās gan Igaunijā — NATO Kiberdrošības izcilības centrs, gan Lietuvā — NATO Enerģētiskās drošības izcilības centrs.
Kopš 2015. gada jūlija centra direktors ir Jānis Sārts.

## Ārējās saites
* Mājaslapa
Veronika Šubenkova

**Veronika Šubenkova** (; dzimusi 2007. gadā) ir Krievijas FIDE meistare šahā (2024).

## Biogrāfija
Ņižņijnovgorodas apgabala šaha skolas audzēkne. 2017. gadā uzvarējusi Krievijas jauniešu čempionātā šaha ātrspēlē meitenēm U11 vecuma grupā.

Pārstāvējusi Krieviju Eiropas, Āzijas un pasaules jauniešu šaha čempionātos, kuros lielākos panākumus guvusi 2017. gadā, kad uzvarējusi Eiropas jauniešu šaha čempionātā meitenēm U10 vecuma grupā. 2017. gadā uzvarējusi Pasaules jauniešu čempionātos ātrajā šahā un šaha ātrspēlē meitenēm U10 vecuma grupā. 2025. gada aprīlī Dušanbē izcīnījusi 2 vietu Rietumāzijas jauniešu šaha čempionātā meiteņu U18 vecuma grupā.

## Atsauces

## Ārējās saites
Druve

**Druve** (arī **Aizliekņu upīte**, **Druva**, **Druvupīte**, **Melnupe**, **Sedus upe**, augštecē - **Vecupīte**, vidustecē - **Krūmešu upe**, **Krūmupe**, **Mellupe**, **Skolas upīte**, lejtecē - **Lapupe**) ir Ezeres labā krasta pieteka Saldus novada dienvidaustrumos. Izteka - uz ziemeļaustrumiem no Striķiem. Tek dienvidaustrumu virzienā. Lielākās pietekas - Arnikaišu strauts, Goguļupīte, Miķeļstrauts. Ietek Ezerē pie Ozolmuižas. Pie Striķiem Druvi šķērso valsts autoceļš V1158 (Saldus–Striķi). Druves krastos atrodas Striķi un Ozolmuiža.

## Atsauces
Olimpiskie sportisti no Krievijas 2018. gada ziemas olimpiskajās spēlēs

**Olimpiskie sportisti no Krievijas 2018. gada ziemas olimpiskajās spēlēs** bija sportisti no Krievijas, kas startēja 2018. gada ziemas olimpiskajās spēlēs zem olimpiskā karoga. Starptautiskā Olimpiskā komiteja liedza šajās spēlēs Krievijas sportistiem startēt zem sava karoga, jo Krievijas sportisti bija iesaistīti valsts finansētā dopinga sistēmā, kuru izgaismoja Maklarena ziņojums.

## Dalībnieki

## Medaļnieki un labākie rezultāti
Labākajos rezultātos ir iekļauti visi medaļnieki vai līdz desmit sportistiem ar visaugstāk iegūtajām vietām

| width="56%" align="left" valign="top" |

| width="22%" align="left" valign="top" |

## Ātrslidošana

## Biatlons

;Vīrieši

;Sievietes

## Bobslejs

;Vīrieši

;Sievietes

 – Norādīts pilots

## Daiļslidošana

;Individuāli

;Jaukti

;Komandu sacensības

## Distanču slēpošana

; Vīrieši

; Sievietes

## Frīstaila slēpošana

;Akrobātika

;Rampa

;Moguls

;Frīstaila kross

Kvalifikācijas leģenda: **FA** – Kvalificējas cīņai par medaļām; **FB** – Kvalificējas cīņai par mierinājumu

;Sloupstails

## Hokejs

### Vīriešu turnīrs

; Izlases sastāvs

; Grupu turnīrs

----

----

### Sieviešu turnīrs

; Izlases sastāvs
* **Galvenais treneris**:  Aleksejs Čistjakovs

; Grupu turnīrs

----

----

## Kalnu slēpošana

## Kamaniņu braukšana

;Vīrieši

;Sievietes

;Jauktās komandas stafete

## Kērlings

## Skeletons

## Snovbords

;Brīvais stils

;Paralēlais milzu slaloms

;Snovborda kross

Kvalifikācija leģenda: **FA** – kvalificējas cīņai par medaļām; **FB** – kvalificējas cīņai par mierinājumu

## Šorttreks

;Vīrieši

;Sievietes

## Tramplīnlēkšana

;Vīrieši

;Sievietes

## Ziemeļu divcīņa
Pīrsona korelācijas koeficients

**Pīrsona korelācijas koeficients** , kas pazīstams arī kā **r**, **R**, vai ***Pearson r***, ir lineārā attiecību stipruma un virziena rādītājs starp diviem mainīgajiem lielumiem, kas ir to mainīgo lielumu kovariācija, kuri dalīti ar ražojumu, uz kuriem attiecas to standartnovirzes. Tas ir pazīstamākais un visbiežāk izmantotā korelācijas koeficienta veids; ja terminu “korelācijas koeficients” izmanto bez papildu kvalifikācijas, tas parasti attiecas uz Pīrsona produktu pieprasījuma korelācijas koeficientu.
Poļina Šuvalova

**Poļina Šuvalova** (; dzimusi  Orskā) ir Krievijas starptautiskā lielmeistare šahā (2019).

## Biogrāfija
Maskavas šaha skolas audzēkne. 2017. gadā uzvarējusi Krievijas junioru šaha čempionātā meitenēm U21 vecuma grupā.

Pārstāvējusi Krieviju Eiropas un pasaules jauniešu šaha čempionātos, kuros lielākos panākumus guvusi 2013. gadā, kad uzvarējusi Eiropas jauniešu šaha čempionātā meitenēm U12 vecuma grupā, un 2018. gadā Grieķijā, kad uzvarējusi Pasaules junioru šaha čempionātā U18 meiteņu vecuma grupā. 2016. gadā izcīnījusi trešo vietu Pasaules jauniešu šaha čempionātā meitenēm U16 vecuma grupā. 2017. gadā izcīnījusi otro vietu Pasaules jauniešu šaha čempionātā meitenēm U16 vecuma grupā. 2019. gada oktobrī Indijā atkārtoti uzvarējusi Pasaules jauniešu šaha čempionātā meitenēm U18 vecuma grupā.

2016. gada aprīlī uzvarējusi Maskavas sieviešu šaha čempionātā. 2017. gada decembrī Sanktpēterburgā debitējusi Krievijas sieviešu šaha čempionāta superfinālā, kurā kopā ar Marinu Ņečajevu dalījusi 7.-9. vietu (uzvarējusi Aleksandra Gorjačkina). 2018. gada septembrī Čeļabinskas apgabala Satkas pilsētā ieņēmusi 8. vietu Krievijas sieviešu šaha čempionāta superfinālā. 2019. gada augustā Iževskā dalījusi 9.-10. vietu Krievijas sieviešu šaha čempionāta superfinālā. 2020. gada septembrī Maskavā uzvarējusi Krievijas studenšu šaha čempionātā. 2020. gada decembrī Maskavā izcīnījusi 2. vietu Krievijas sieviešu šaha čempionāta superfinālā.

2021. gada oktobrī Ufā dalījusi 2.-3. vietu Krievijas sieviešu šaha čempionāta superfinālā. 2021. gada novembrī Rīgā ierindojusies 20. vietā 2021. gada "FIDE Chess.com Grand Swiss" turnīrā sievietēm. 2022. gada septembrī Astanā palikusi 12. vietā FIDE sieviešu *Grand Prix* izcīņas posmā. 2022. gada decembrī Almati dalījusi 3.-4. vietu Pasaules šaha ātrspēles čempionātā sievietēm. 2023. gada aprīlī Ņūdelī dalījusi 4.-5. vietu FIDE sieviešu *Grand Prix* izcīņas posmā. 2023. gada maijā Nikosijā dalījusi 2.-4. vietu FIDE sieviešu *Grand Prix* izcīņas posmā (turnīrā uzvarēja Dinara Vāgnere). 2023. gada augustā Baku piedalījusies FIDE Pasaules kausa izcīņā sievietēm, kurā ceturtdaļfinālā piekāpusies Nurgjulai Salimovai. 2023. gada oktobrī Sanktpēterburgā izcīnījusi 3. vietu Krievijas sieviešu šaha čempionāta superfinālā. 2023. gada novembrī Daglasā ierindojusies 35. vietā "FIDE Women's Grand Swiss" turnīrā sievietēm. 2024. gada augustā Barnaulā izcīnījusi 4. vietu Krievijas sieviešu šaha čempionāta superfinālā. 2025. gada aprīlī Punē izcīnījusi 5. vietu FIDE sieviešu *Grand Prix* izcīņas posmā. 2025. gada septembrī Samarkandā ierindojusies 30. vietā "FIDE Women's Grand Swiss" turnīrā sievietēm. 2025. gada oktobrī Maskavā izcīnījusi 4. vietu Krievijas sieviešu šaha čempionāta superfinālā. 2025. gadā Pasaules komandu šaha čempionātā uzvarējusi FIDE izlases sastāvā.

Par panākumiem turnīros FIDE 2016. gadā Šuvalovai piešķīra starptautiskās meistares (WIM) nosaukumu, bet 2019. gadā - starptautiskās lielmeistares (WGM) nosaukumu.

## Atsauces

## Ārējās saites
Vecupīte

**Vecupīte** var būt:

* Vecupīte — Salacas pieteka;
* Vecupīte — Dūņupes pieteka;
* Vecupīte — Druves nosaukums augštecē.
Šuvalova

**Šuvalova** (; vīriešu dzimtē Šuvalovs (*Шува́лов*) ir krievu cilmes uzvārds. Cilvēki ar šo uzvārdu:

* Poļina Šuvalova (*Полина Шувалова*; 2001), šahiste;
* Tekla Šuvalova (*Текла Шувалова*; 1801—1873), grāfiene.
Dēņu strauts

**Dēņu strauts** ir Lašupītes labā krasta pieteka Saldus novada ziemeļos. Izteka - Lutriņos. Tek dienvidu virzienā, pamazām sagriežoties uz austrumiem. Dēņu strautu šķērso valsts autoceļš P108 (Ventspils–Kuldīga–Saldus). Tā krastos atrodas Lutriņi un Namiķi.

## Atsauces
Jeļizaveta Soloženkina

**Jeļizaveta Soloženkina** (; dzimusi ) ir Krievijas starptautiskā lielmeistare šahā (2021).

## Biogrāfija
Lielmeistara Jevgeņija Soloženkina meita. Sanktpēterburgas šaha skolas audzēkne. Šahu sākusi spēlēt no piecu gadu vecuma. 2015. gadā uzvarējusi Krievijas jauniešu šaha čempionātā meitenēm U13 vecuma grupā.

Pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2015. gadā, kad uzvarējusi Eiropas jauniešu šaha čempionātā meitenēm U12 vecuma grupā. Divas reizes Eiropas jauniešu šaha čempionātos izcīnījusi sudraba medaļu meiteņu U10 vecuma grupā (2012, 2013). 2014. gadā bijusi otrā Pasaules jauniešu šaha čempionātā meitenēm U12 vecuma grupā, bet 2017. gadā izcīnījusi trešo vietu Pasaules jauniešu šaha čempionātā meitenēm U14 vecuma grupā.

Par panākumiem turnīros FIDE 2016. gadā Soloženkinai piešķīra starptautiskās meistares (WIM) nosaukumu, bet 2021. gadā - starptautiskās lielmeistares (WGM) nosaukumu.

## Atsauces

## Ārējās saites
Gregors fon Bergs

**Gregors fon Bergs** (, , 1765—1838) bija vācbaltiešu izcelsmes Krievijas impērijas ģenerālis (1789), Tallinas komendants un kara gubernators (1828-1832).

## Dzīvesgājums
Dzimis 1765. gada 16. augustā Lūnjas muižā ģenerāļa Magnusa Johana fon Berga un viņa sievas Eleonoras Elizabetes Dorotejas, dzimušas fon Minihas, ģimenē. 1778. gadā uzsāka karadienestu tēva komandētajā Sibīrijas strēlnieku pulkā, no 1782. gada Vidzemes divīzijā (*Лифляндская дивизия*). No 1786. gada kopā ar vecāko brāli Kristiānu Vilhelmu darbojās Rīgas loža "Apollo", 1787. gadā iestājās Tallinas ložā "Izīda".

Krievijas-Zviedrijas kara (1788-1790) laikā kā Pleskavas karabinieru pulka majors piedalījās Somijas iekarošanā, tika ievainots un paaugstināts par pulkvežleitnantu. Pēc atgriešanās dzimtenē 1792. gadā viņš salaulājās ar Hedvigu Doroteju fon Siversu (1764—1830).   

1794. gadā viņš piedalījās Koscjuško sacelšanās apspiešanā, pēc Viļņas ieņemšanas nozīmēts par tās komendantu. 1797. gadā paaugstināts par pulkvedi, 1798. gadā par musketieru pulka komandieri ģenerālmajora pakāpē.   
   
Napoleona karu laikā viņu 1805. gadā ievainoja Austerlicas kaujā un saņēma gūstā, pēc atbrīvošanas 1806. gadā ģenerālis Bergs pildīja Tallinas kara komendanta pienākumus. 

1812. gada kara laikā komandēja kājnieku divīziju 17.—18. augusta un 18.—20. oktobra kaujās pie Polockas, paaugstināts par ģenerālleitnantu. 1813. gada janvārī piedalījās kaujās pie Dancigas un Licenes kaujā 2. maijā. Pēc ievainojuma kaujā pie Reihenbahas atgriezās Tallinā un turpināja pildīt kara komendanta pienākumus. 1823. gadā paaugstināts par infantērijas ģenerāli, 1828. gadā iecelts par Tallinas kara gubernatoru.

1832. gadā atvaļinājās no militārā dienesta.
Miris 1833. gada 26. martā Tallinā.

1871. gadā Drēzdenē tika iespiesti viņa memuāri *Leben von Gregor von Berg. Auto-biographie des General der Infanterie*.

## Atsauces
2018. gada Abu Dhabi Tour

**2018. gada ''Abu Dhabi Tour*** bija [[šosejas riteņbraukšana]]s daudzdienu  sacensības, kas notika no 21. līdz 25. februārim. Tā bija 4. reize, kad notika *Abu Dhabi Tour* sacensības un tās bija trešās sacensības [[2018. gada UCI Pasaules tūre]]s kalendārā.

Sacensībās uzvarēja ** pārstāvis [[Alehandro Valverde]] no Spānijas, uzvarot posmā ar finišu *Jebel Hafeet* kalnā. Valverde finišēja ar 17 sekunžu pārsvaru pār nīderlandieti [[Vilko Keldermans|Vilko Keldermanu]] no **, bet pjedestālu noslēdza Kolumbijas sportists [[Migels Anhels Lopess (riteņbraucējs)|Migels Anhels Lopess]] (**) vēl 12 sekundes tālāk. Lopesa sniegums ļāva viņam uzvarēt arī jauno braucēju klasifikācijā.

No citām sacensību klasifikācijām punktu klasifikācijā uzvarēja [[Elia Vivjāni]] (**), uzvarot arī sacensību otrajā posmā, bet ** sportists [[Nikolajs Trusovs]] no Krievijas uzvarēja sprintu klasifikācijā, esot vadībā no pirmā posma līdz pat finišam. Komandu klasifikācijā uzvarēja **, kuras sportisti [[Rafals Majka]], [[Dāvids Formolo]] un [[Emanuels Buhmanis]] bija kopvērtējuma pirmajā desmitniekā.

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, visas *UCI WorldTeam* komandas tika ielūgtas, bet tām nebija obligāti jāpiedalās. Sacensībās piedalījās septiņpadsmit no astoņpadsmit *WorldTeam* komandām, izņemot , par vienu vairāk kā [[2017. gada Abu Dhabi Tour|2017]]. gadā. Tika uzaicinātas trīs UCI profesionālās kontinentālās komandas, veidojot 16 komandu [[pelotons|pelotonu]].


== Maršruts ==
Sacensību maršruts tika publiskots 2018. gada 23. janvārī. Sacensības tika paplašinātas no četriem posmiem uz pieciem, pirmoreiz pievienojot [[individuālais brauciens ar atsevišķu startu|individuālo braucienu]]. Sacensības noslēdzās ar finišu *Jebel Hafeet'' kalnā, nevis Jasmarinas trasē.

## Posmi
### 1. posms

### 2. posms

### 3. posms

### 4. posms

### 5. posms

## Rezultāti
### Kopvērtējums

### Punktu klasifikācija

### Jauno braucēju klasifikācija

### Sprinta klasifikācija

### Komandu klasifikācija

## Atsauces

## Ārējās saites

* 
*
Aleksandrs Suvorovs (ģenerālgubernators)

**Aleksandrs Suvorovs** (; 1804—1882) bija Krievijas Impērijas infantērijas ģenerālis, Baltijas provinču ģenerālgubernators (1848—1861), Pēterburgas kara ģenerālgubernators (1861—1866).
Ģenerālisimusa Aleksandra Suvorova mazdēls.

## Dzīvesgājums
Dzimis 1804. gada 13. (pēc vecā stila 1.) jūnijā Pēterburgā ģenerālleitnanta Arkādija Suvorova un viņa sievas Jeļenas Nariškinas ģimenē. Pēc tēva nāves 1811. gadā māte viņu nodeva audzināšanā Pēterburgas jezuītu pansionātā. Pēc trim gadiem viņu pie sevis paņēma pie sevis mātes brālis Kirils Nariškins, divpadsmit gadu vecumā māte viņu nosūtīja mācīties uz Šveici. 18 gadu vecumā viņš uzsāka studijas Sorbonas universitātē Parīzē, tās turpināja Getingenes universitātē, kur 1825. gadā iestājās kurzemnieku korporācijā *[[Curonia]]*.     
 
Pēc atgriešanās Krievijā uzsāka dienestu leibgvardes kavalērijas pulkā, piedalījās krievu-persiešu karā (1826—1828), Krievu-turku karā (1828—1829) un Novembra sacelšanās apspiešanā. 1839. gadā viņu paaugstināja ģenerālmajora pakāpē.

1847. gadā viņu iecēla par Kostromas gubernatoru, 1848. gadā par Baltijas ģenerālgubernatoru. Drīz pēc stāšanās amatā 1848. gada martā ģenerālgubernators Suvorovs izdeva rīkojumu aizliegt muižniekiem izlikt pareizticībā pārgājušos saimniekus no viņu mājām. 
1861. gadā Suvorovu iecēla par Pēterburgas kara ģenerālgubernatoru.

Miris 1882. gada 12. februārī (31. janvārī pēc vecā stila) Pēterburgā.

## Piemiņa
Baltijas ģenerālgubernatora Suvorova vārdā līdz 1917. gadam bija nosaukta tagadējā Krišjāņa Barona iela Rīgā. Tāpat viņa vārdā bija nosaukts Suvorova ielas tilts pāri Rīgas pilsētas kanālam.
thumb|center|400px|Ieraksts par Baltijas ģenerālgubernatoru Aleksandru Suvorovu Rīgas adrešu grāmatā

## Atsauces
FIDE starptautiskais meistars šaha kompozīcijā

**FIDE starptautiskais meistars šaha kompozīcijā** ir tituls, kuru Pasaules šaha kompozīcijas federācija piešķir šaha problēmistam, kuram FIDE Albumos ir publicēti vismaz 25 šaha uzdevumi vai 15 etīdes.

## FIDE starptautiskie meistari šaha kompozīcijā
Tituls piešķirts šādiem šaha problēmistiem:

Piezīme: mirušie starptautiskie meistari iezīmēti ar (†), valsts piederība atbilstoši Pasaules šaha kompozīcijas federācijas uzskaitei.
:

## Skatīt arī
* FIDE lielmeistars šaha kompozīcijā
* FIDE meistars šaha kompozīcijā
* Starptautiskais tiesnesis šaha kompozīcijā

## Atsauces
Dīcmaņu strauts

**Dīcmaņu strauts** ir Cieceres labā krasta pieteka Saldus novadā, uz rietumiem no Saldus pilsētas. Izteka - uz austrumiem no Namiķiem. Tek dienvidu virzienā. Ietek Ciecerē pie Mežvidiem. Dīcmaņu strautu šķērso valsts autoceļi P108 (Ventspils–Kuldīga–Saldus), A9 (Rīga (Skulte)–Liepāja), P105 (Butnāri–Saldus–Ezere). Tā krastos atrodas Druva.

## Atsauces
Karloss Baka

**Karloss Baka** (; dzimis ) ir Kolumbijas futbolists, uzbrucējs, bijušais Kolumbijas futbola izlases dalībnieks. Kopš 2022. gada spēlē Kolumbijas kluba *[[Atlético Junior]]* sastāvā.

## Sasniegumi
**Sevilla**

* UEFA Eiropas līga: 2013—14, 2014—15

**Milan**

* Supercoppa Italiana: 2016

**Individuālie sasniegumi**

* Beļģijas Pro līgas labākais spēlētājs: 2012—13
* Beļģijas Pro līgas labākais vārtu guvējs: 2012—13

## Ārējās saites
Georgs Juris Pučka

**Georgs Juris Pučka** (dzimis , miris ) bija latviešu aktieris un dziedātājs.

## Dzīvesgājums
Dzimis 1935. gada 25. martā Talsos. Mācījās Talsu vidusskolā un Dailes teātra 3. studijā. Strādāja Liepājas teātrī un Rīgas Operetes teātrī, bija Operetes teātra direktors līdz tā likvidēšanai.

Miris 2014. gada 20. novembrī. Apbedīts Laucienes pagasta Pūckalnu kapos.

## Filmas
Filmējies filmās "Džimlai rūdi rallallā", "Likteņa līdumnieki", "Zītaru dzimta", "Lietus blūzs", "Ilgais ceļš kāpās", "Cīrulīši", "Vīrietis labākajos gados", "Uzbrukums slepenpolicijai", "Pilsēta zem liepām", "Lielais dzintars" un "Trīskārtējā pārbaude".

## Atsauces
Jevgeņijs Soloženkins

**Jevgeņijs Soloženkins** (; dzimis  Ļeņingradā) ir Krievijas starptautiskais lielmeistars šahā (1993).

## Biogrāfija
1986. gadā uzvarējis Ļeņingradas (tagad Sanktpēterburga) pilsētas šaha čempionātā. Pēc PSRS sabrukuma sekmīgi piedalījies daudzos starptautiskos šaha turnīros. 1992. gadā uzvarējis šaha turnīrā Tamperē. 1993. gadā dalījis pirmo vietu Francijas starptautiskajā šaha festivālā *Cappelle-la-Grande Open*. 1997. gadā dalījis pirmo vietu šaha turnīrā Jiveskilē. 1998. gadā atkārtoti uzvarējis Sanktpēterburgas pilsētas šaha čempionātā. 1999. gadā uzvarējis starptautiskā šaha turnīrā Redžo Emīlijā. Divas reizes bijis labākais šaha turnīros Helsinkos (2000, 2002).

Par panākumiem turnīros FIDE 1991. gadā viņam piešķīrusi starptautiskā meistara (IM), bet 1993. gadā - starptautiskā lielmeistara (GM) nosaukumu.

Pazīstams kā šaha treneris, kas vada Sanktpēterburgas jauno šahistu klubu *Sovremenik*. Viņa meita Jeļizaveta Soloženkina arī ir šahiste, kas 2015. gadā uzvarējusi Eiropas jauniešu šaha čempionātā meitenēm U12 vecuma grupā.

## Atsauces

## Ārējās saites
Soloženkins

**Soloženkins** (; sieviešu dzimtē **Soloženkina** *(Соложенкина)*) ir krievu cilmes uzvārds. Cilvēki ar šo uzvārdu:
* Jeļizaveta Soloženkina (*Елизавета Евгеньевна Соложенкина*; 2003) — Krievijas šahiste;
* Jevgeņijs Soloženkins (*Евгений Александрович Соложенкин*; 1966) — Krievijas šaha lielmeistars.
Danijels Subašičs

**Danijels Subašičs** (; dzimis ) ir bijušais Horvātijas futbolists, vārtsargs, Horvātijas futbola izlases dalībnieks.

## Sasniegumi
**Hajduk Split**

* Horvātijas kauss: 2009–10

**Monaco**

* Francijas 1. līga: 2016–17
* Francijas 2. līga: 2012–13

## Ārējās saites
Domagojs Vida

**Domagojs Vida** (; dzimis ) ir Horvātijas futbolists, aizsargs, Horvātijas futbola izlases dalībnieks. Kopš 2022. gada spēlē Grieķijas Superlīgas kluba Atēnu AEK sastāvā.

## Sasniegumi
**Dinamo Zagreb**

* Horvātijas Pirmā līga: 2011—12
* Horvātijas kauss: 2011—12

**Dynamo Kyiv**

* Ukrainas Premjerlīga: 2014—15, 2015—16
* Ukrainas kauss: 2013—14, 2014—15
* Ukrainas Superkauss: 2016
**Beşiktaş**

* Turcijas Superlīga: 2020—21
* Turcijas kauss: 2020—21
* Turcijas Superkauss: 2021

**AEK Athens**

* Grieķijas Superlīga: 2022—23
* Grieķijas kauss: 2022—23

**Horvātijas izlase**

* UEFA Nāciju līga finālists: 2022—23

## Ārējās saites

## Atsauces
Vilnis Beķeris

**Vilnis Beķeris** (dzimis  Ventspilī) ir latviešu aktieris.

1963. gadā beidzis Rīgas 2. vidusskolu. 1971. gadā absolvējis Latvijas Valsts konservatorijas Teātra fakultāti.

No 1966. līdz 1979. gadam bijis Nacionālā teātra aktieris. No 1979. līdz 1990. gadam bijis Latvijas PSR Valsts operas un baleta teātra direktora vietnieks. Ir kino studijas AL KO direktors un Latvijas Leļļu teātra valdes loceklis.

Filmējies vairākās latviešu un ārzemju filmās, tai skaitā "Rīgas sargi", "Ziemassvētku jampadracis", "Duplets", "Depresija", "Zītaru dzimta", "Dubultslazds", "Mirāža", "Zvaigžņu inspektors" un "Salavecīša personiskā dzīve".

## Atsauces
2018. gada Parīze—Nica

**2018. gada Parīze—Nica** bija šosejas riteņbraukšanas daudzdienu sacensības, kas notika no 4. līdz 11. martam. Tā bija 76. reize, kad notika Parīze—Nica sacensības un tās bija sestās sacensības 2018. gada UCI Pasaules tūres kalendārā.

Sacensību pēdējā dienā uzvaru izrāva **' sportists [[Marks Solers]] no Spānijas. Iesācis pēdējo posmu 37 sekundes aiz sacensību līdera [[Saimons Jeitss|Saimona Jeitsa]] (**') kopvērtējuma sestajā vietā, Solers posma vidusdaļā kopā ar tautieti Davidu de la Krusu (**') veica uzbrukumu, noķerot atrāvienā esošo [[Omars Fraile|Omaru Fraili]] (**') un trijatā līdz Nicai noturot nepieciešamo pārsvaru pār sekotājiem. Dela Krusam un Frailem sadalot posma uzvarētāja laurus, Solers finišēja trešais, iegūstot četras bonusa sekundes finišā papildu trijām starpfinišā iegūtajām un ar 35 sekunžu atstarpi līdz Jeitsam un citiem kopvērtējuma pretendentiem pietika, lai Solers gūtu uzvaru ar četru sekunžu pārsvaru pār Jeitsu. Pjedestālu noslēdza **' pārstāvis [[Gorka Izagirre]], apsteidzot brāli un komandas biedru [[Jons Izagirre|Jonu Izagirri]] pēdējā dienā iegūto bonusa sekunžu dēļ, 14 sekundes aiz Solera, kurš ieguva arī balto krekliņu kā labākais jaunais braucējs.

**' komandas sportisti uzvarēja divās papildu kategorijās — Tims Vellenss ieguva puktu klasifikācijas zaļo krekliņu, piecas reizes esot labāko desmitniekā, bet Tomass De Gents uzvarēja klanu klasifikācijā. Ar brāļu Izagirru sniegumu **' uzvarēja komandu klasifikācijā.

== Komandas ==
Tā kā Parīze—Nica bija [[2018. gada UCI Pasaules tūre|UCI Pasaules tūres]] sacensības, visas 18 UCI ''WorldTeam'' komandas tika ielūgtas un dalība tām bija obligāta. Papildus tika uzaicinātas četras UCI profesionālās kontinentālās komandas, veidojot 22 komandu [[pelotons|pelotonu]]. Parīze—Nica bija **' komandas pirmais starts ar jauno nosaukumu, Francijas apdrošināšanas uzņēmumam *[[Groupama]]* parakstot sponsorēšanas līgumu ar komandu.

## Maršruts

## Posmi
### 1. posms

### 2. posms

### 3. posms

### 4. posms

### 5. posms

### 6. posms

### 7. posms

### 8. posms

## Rezultāti
### Kopvērtējums

## Atsauces

## Ārējās saites

* 
*
Agilars

**Agilars** (; sieviešu dzimtē **Agilara**) ir spāņu izcelsmes uzvārds. Cilvēki ar šādu uzvārdu:

; Vīrieši
* Avels Agilars (*Abel Aguilar*; 1985) — kolumbiešu futbolists;

; Sievietes
* Anhela Agilara (*Ángela Aguilar*; 2003) — meksikāņu izcelsmes amerikāņu dziedātāja;
* Elīza Agilara (*Elisabeth Aguilar*; 1976) — spāņu basketboliste.
Dūrupe (Vārmes pieteka)

**Dūrupe** (arī **Dūre**, augštecē **Runcupe**, **Strumpe**, **Strumpīte**, **Vēdzele**, lejtecē **Spārupīte**) ir Vārmes kreisā krasta pieteka Saldus un Kuldīgas novados. Izteka Jaunlutriņu pagasta dienvidrietumos. Tek ziemeļrietumu virzienā. Lielākās pietekas  - Gnīdupe, Vīnotvalks. Ietek Vārmē pie Kūlu kapiem. Dūrupi šķērso valsts autoceļi V1278 (Ciecere–Ikaiši–Vārme) un, netālu no ieteces Vārmē, P108 (Ventspils–Kuldīga–Saldus).

## Atsauces
Dīķu strauts

**Dīķu strauts** ir Avīknes labā krasta pieteka Saldus un Dobeles novados. Ļoti līkumojot tek pa purvainu apvidu. Ietek Avīknē augšpus Sirmeles mājām.

## Atsauces